CELEX: 32010D0002
Language: et
Date: 2009-12-24 00:00:00
Title: 2010/2/: Komisjoni otsus, 24. detsember 2009 , millega määratakse kindlaks vastavalt Euroopa Parlamendi ja nõukogu direktiivile 2003/87/EÜ selliste sektorite ja allsektorite loetelu, mille puhul kasvuhoonegaaside heite ülekandumise ohtu peetakse märkimisväärseks (teatavaks tehtud numbri K(2009) 10251 all) (EMPs kohaldatav tekst)

5.1.2010   
            
            
               ET
            
            
               Euroopa Liidu Teataja
            
            
               L 1/10
            
         KOMISJONI OTSUS,
   24. detsember 2009,
   millega määratakse kindlaks vastavalt Euroopa Parlamendi ja nõukogu direktiivile 2003/87/EÜ selliste sektorite ja allsektorite loetelu, mille puhul kasvuhoonegaaside heite ülekandumise ohtu peetakse märkimisväärseks
   (teatavaks tehtud numbri K(2009) 10251 all)
   (EMPs kohaldatav tekst)
   (2010/2/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, (1) eriti selle artikli 10a lõiget 13,
   ning arvestades järgmist:
   
               (1)
            
            
               Direktiiviga 2003/87/EÜ (muudetud Euroopa Parlamendi ja nõukogu direktiiviga 2009/29/EÜ) (2) on ette nähtud, et saastekvootide eraldamise peamiseks meetodiks peaksid olema enampakkumised.
            
         
               (2)
            
            
               Liit toetab rahvusvahelist kliimamuutusi käsitlevat ambitsioonikat kokkulepet, mille eesmärk on tagada, et maakera keskmine temperatuur ei tõuseks rohkem kui 2 °C. Juhul kui teised arenenud riigid ja muud peamised kasvuhoonegaaside tekitajad kõnealuses rahvusvahelises kokkuleppes ei osale, võib see põhjustada kasvuhoonegaaside heitkoguste suurenemise kolmandates riikides, kus tööstusele ei kohaldata võrreldavaid kasvuhoonegaaside heitkoguste piiranguid („kasvuhoonegaaside heite ülekandumine”) ning kahjustada liidu meetmete keskkonnakaitsealast tõhusust ja kasu. Kasvuhoonegaaside heite ülekandumise ohu vähendamiseks on direktiiviga 2003/87/EÜ ette nähtud, et liit peaks eraldama direktiivi 2003/87/EÜ artikli 10a lõikes 1 osutatud meetmetega kindlaksmääratud kogusest 100 % ulatuses tasuta saastekvoote sektoritele ja allsektoritele, mille puhul kasvuhoonegaaside heite ülekandumise ohtu peetakse märkimisväärseks, kui rahvusvaheliste läbirääkimiste tulemustest ei tulene teisiti.
            
         
               (3)
            
            
               Komisjon määrab direktiivi 2003/87/EÜ artikli 10a lõigetes 14–17 osutatud kriteeriumide alusel 31. detsembriks 2009 ja seejärel iga viie aasta tagant kindlaks selliste sektorite või allsektorite loetelu, mille puhul kasvuhoonegaaside heite ülekandumise ohtu peetakse märkimisväärseks (edaspidi „sektorite ja allsektorite loetelu”).
            
         
               (4)
            
            
               Direktiivi 2003/87/EÜ artikli 10a lõike 14 kohaselt hindab komisjon selleks, et teha kindlaks need sektorid või allsektorid, mille puhul kasvuhoonegaaside heite ülekandumise ohtu peetakse märkimisväärseks, liidu tasandil, millises ulatuses on asjaomase jaotamise detailsuse korral asjaomases sektoris või allsektoris võimalik nõutavate saastekvootidega seotud otseseid kulusid ja direktiivi 2003/87/EÜ rakendamise tulemusena kõrgemast elektrienergia hinnast tulenevaid kaudseid kulusid edasi suunata tootehindadesse, ilma et see tooks kaasa märgatava turuosa loovutamise kasvuhoonegaaside heite seisukohast vähem tõhusatele liiduvälistele käitistele. Nimetatud hindamised põhinevad keskmisel süsinikdioksiidihinnal vastavalt komisjoni mõjuhinnangule, mis on lisatud liidu kliimamuutuste ja taastuvenergia 2020. aasta eesmärkide rakendusmeetmete paketile, ning iga sektori või allsektori kolme viimase aasta kaubavahetust, tootmist ja lisandväärtust käsitlevatel andmetel, kui need on kättesaadavad.
            
         
               (5)
            
            
               Direktiivi 2003/87/EÜ artikli 10a lõike 15 kohaselt peetakse kasvuhoonegaaside heite ülekandumise ohtu sektoris või allsektoris märkimisväärseks, kui kõnealuse direktiivi rakendamisest tingitud otsesed ja kaudsed lisakulud põhjustaksid tootmiskulude olulise suurenemise vähemalt 5 %, arvutatuna protsendina kogulisandväärtusest, ning kolmandate riikidega toimuva kaubavahetuse intensiivsus, väljendatuna kolmandatesse riikidesse suunatud ekspordi koguväärtuse ja kolmandatest riikidest pärineva impordi koguväärtuse summa ning liidu turu koguväärtuse (aastakäive pluss koguimport kolmandatest riikidest) suhtena, on suurem kui 10 %. Direktiivi 2003/87/EÜ artikli 10a lõike 16 kohaselt peetakse kasvuhoonegaaside heite ülekandumise ohtu sektoris või allsektoris märkimisväärseks ka juhul, kui direktiivi 2003/87/EÜ rakendamisest tingitud otsesed ja kaudsed lisakulud põhjustaksid tootmiskulude olulise suurenemise vähemalt 30 %, arvutatuna protsendina kogulisandväärtusest, või kui kolmandate riikidega toimuva kaubavahetuse intensiivsus, väljendatuna kolmandatesse riikidesse suunatud ekspordi koguväärtuse ja kolmandatest riikidest pärineva impordi koguväärtuse summa ning liidu turu koguväärtuse (aastakäive pluss koguimport kolmandatest riikidest) suhtena, on suurem kui 30 %.
            
         
               (6)
            
            
               Selleks et koostada selliste sektorite ja allsektorite loetelu, mille puhul kasvuhoonegaaside heite ülekandumise ohtu peetakse märkimisväärseks, tuleks kõnealust ohtu esialgu hinnata kolmenumbrilise klassifikatsiooni tasandil (NACE 3. tasand) või vajaduse ja asjakohaste andmete olemasolu korral neljanumbrilise klassifikatsiooni tasandil (NACE 4. tasand). Sektorid ja allsektorid tuleks lisada loetelusse neile kõige täpsemini vastava NACE kirjelduse alusel. Mõnda sektorit, mille puhul on leitud, et kasvuhoonegaaside heite ülekandumise oht ei ole NACE 4. tasandil märkimisväärne, vaadeldi osadena, ning hinnati allsektoreid, mille teatavad omadused tingisid nende puhul oluliselt teistsuguse mõju kui sektori muude osade puhul.
            
         
               (7)
            
            
               Direktiivi 2003/87/EÜ artikli 10a lõigetes 14–17 osutatud kriteeriumide alusel määramise läbiviimiseks vajalik teave koguti 2008. aasta detsembri seisuga liikmesriikidelt, Eurostatilt, avalikest ja tasulistest teabeallikatest ning ettevõtjate ühendustelt. Mujalt kui liikmesriikidelt või muust ametlikust allikast pärinev teave on kontrollitud. Samuti on kasutatud Eurostati töödeldud konfidentsiaalseid andmeid.
            
         
               (8)
            
            
               Selliste sektorite CO2-heite puhul, kelle tegevusalad olid kantud direktiivi 2003/87/EÜ I lisasse enne, kui seda muudeti direktiiviga 2009/29/EÜ, peetakse kõige täpsemateks, usaldusväärsemateks ja läbipaistvamateks ühenduse sõltumatu tehingute registri (Community Independent Transaction Log, CITL) andmeid ning seepärast kasutatakse nimetatud andmeid peamise allikana kõnealustele sektoritele eraldatud saastekvootidega seotud otseste kulude arvutamisel.
            
         
               (9)
            
            
               Direktiivi 2003/87/EÜ (mida on muudetud direktiiviga 2009/29/EÜ) I lisasse kantud uute tegevusalade protsessiheite ja kasvuhoonegaaside kohta on andmed asjaomaste aastate jaoks mõne sektori puhul, millel on suur hulk väikesi käitisi või heitkogustega kauplemise süsteemist aastatel 2005–2007 ja 2008–2012 välja jäetud käitisi või käitisi, mille kohta ei olnud võimalik saada teavet ühenduse sõltumatust tehingute registrist, või juhul, kui heitkoguseid ei olnud võimalik NACE 4. tasandil sektorile määrata, kogutud liikmesriikidelt ning liidu kasvuhoonegaaside andmekogudest. Eurostatilt ei ole võimalik saada andmeid elektritarbimise kohta, mis on vajalikud kõrgemast elektrienergia hinnast tulenevate kaudsete kulude arvutamiseks, ning kõige usaldusväärsemateks võib pidada otse liikmesriikidelt kogutud andmeid. Kogulisandväärtuse arvutamisel kasutati Eurostati koostatud ettevõtluse struktuurstatistikat, kuna seda peetakse kõige täpsemaks allikaks. Eurostati Comexti andmebaasis esitatud andmeid liikmesriikide ning liikmesriikide ja kolmandate riikide vahelise kaubavahetuse kohta peetakse kõige usaldusväärsemateks andmeteks kolmandatesse riikidesse suunatud ekspordi koguväärtuse ja kolmandatest riikidest pärineva impordi koguväärtuse ning samuti aasta kogukäibe kohta liidus.
            
         
               (10)
            
            
               Hindamised põhinesid keskmisel süsinikdioksiidihinnal vastavalt liidu kliimamuutuste ja taastuvenergia 2020. aasta eesmärkide rakendusmeetmete paketile lisatud komisjoni mõjuhinnangule (3). Kõige asjakohasemate stsenaariumide, sealhulgas ühisrakenduse ja puhta arengu mehhanismi kaudu arvutatud saastekvootide alusel saadi süsinikdioksiidi hinnaks 30 eurot CO2-ekvivalenttonni kohta.
            
         
               (11)
            
            
               Direktiivi 2003/87/EÜ rakendamisest tingitud otseste lisakulude hindamiseks on vaja arvesse võtta seda saastekvootide kogust, mida sektor peab ostma, et kasvuhoonegaaside heite ülekandumise ohtu kõnealuse sektori puhul ei saaks pidada märkimisväärseks. Kõnealuse direktiivi artikli 10a lõike 11 kohaselt on tasuta eraldatavate saastekvootide kogus 2013. aastal 80 % artikli 10a lõike 1 kohaselt kindlaksmääratud kogusest ning nimetatud kogust vähendatakse igal aastal võrdse koguse võrra, nii et 2020. aastal eraldatakse tasuta 30 % ja 2027. aastal 0 % saastekvoote. Artikli 10a lõikega 1 ettenähtud võrdlusaluste määramisel on lähtepunktiks liidu sektori või allsektori 10 % kõige tõhusamate käitiste keskmised näitajad ajavahemikul 2007–2008 ning määramisel võetakse arvesse kõige tõhusamat tehnoloogiat, asendustehnoloogiat ja alternatiivseid tootmisviise.
            
         
               (12)
            
            
               Võrdlusalused, mis määratakse kindlaks direktiivi 2003/87/EÜ artikli 10a lõike 1 kohaselt, tuleb vastu võtta alles 2010. aasta lõpuks. Seepärast võib kõnealustel võrdlusalustel põhinevat otseste kulude hinnangut arvesse võtta üksnes sektorite ja allsektorite loetelu läbivaatamisel. Seega on sektorite ja allsektorite loetelu kindlaksmääramiseks vaja hinnata tasuta eraldatavate saastekvootide kogust. Nimetatud hindamised tuleb teha liidu tasandil ning need peavad käsitlema aastaid 2013 ja 2014. Parim prognoos käesoleva otsuse kohaldamisel, mis kajastaks võrdlusaluste suhtes kehtivaid rangeid nõudeid ning lineaarse vähendamise tegurit, näeb ette, et sektorites, mille puhul kasvuhoonegaaside heite ülekandumise ohtu ei peeta märkimisväärseks, tuleb 2013. ja 2014. aastal osta 75 % eraldatavatest saastekvootidest.
            
         
               (13)
            
            
               Kaudsete kulude hinnang põhines liidu keskmisel heitekoefitsiendil, mis on kliimamuutusi ja taastuvenergiat käsitlevas 2008. aasta ELi poliitikapaketis esitatud mudelipõhise analüüsi (4) kohaselt 0,465 tonni CO2 MWh elektrienergia kohta; nimetatud analüüsi kasutati komisjoni mõjuhinnangus, mis on lisatud kliimamuutusi ja taastuvenergiat käsitlevate liidu eesmärkide saavutamiseks 2020. aastaks vajalike rakendusmeetmete paketile. Liidu keskmise väärtuse kasutamine on asjakohane, kuna see on kooskõlas nõudega, mille kohaselt tuleb hindamine teha liidu tasandil, ning kajastab liidu elektritootmisega seotud tegelikke heitkoguseid.
            
         
               (14)
            
            
               Direktiivi 2003/87/EÜ artikli 10a lõike 17 kohaselt võib loetelu täiendada pärast kvalitatiivse hinnangu koostamist, võttes asjakohaste andmete kättesaadavuse korral arvesse, mil määral on kõnealuse sektori või allsektori üksikutel käitistel võimalik vähendada heitkoguseid või elektrienergia tarbimist, sealhulgas vajaduse korral tootmiskulude suurenemist, mida selleks tehtud investeeringud võivad põhjustada, näiteks kõige tõhusamate tehniliste lahenduste abil, praeguseid ja prognoositavaid turunäitajaid, sealhulgas ka juhtumeid, kui kaubanduse mõju või otseste ja kaudsete kulude suurenemise määrad on künnisväärtuse lähedal, ning kasumimarginaale kui pikaajaliste investeerimis- või ümberpaiknemisotsuste võimalikke näitajaid.
            
         
               (15)
            
            
               Mitme sektori ja allsektori suhtes, mille puhul direktiivi 2003/87/EÜ artikli 10a lõigetes 14 ja 15 sätestatud kvantitatiivsete kriteeriumide alusel kasvuhoonegaaside heite ülekandumise ohtu ei peetud märkimisväärseks, on läbi viidud kvalitatiivne hindamine. Kvalitatiivset hindamist kohaldati peamiselt selliste sektorite suhtes, mis ei olnud piisavalt esindatud kvantitatiivses hindamises, mida peeti piiripealseteks juhtumiteks või mille kohta statistika puudus või selle kvaliteet oli halb, ning sektorite suhtes, mille puhul liikmesriigid või ettevõtjate esindajad olid selgetele ja põhjendatud taotlustele toetudes palunud teha kvalitatiivse analüüsi. Kõnealuse hindamise alusel tuleks mõne analüüsitud sektori puhul pidada kasvuhoonegaaside heite ülekandumise ohtu märkimisväärseks. Muud loetelusse lisatud sektorid ja allsektorid on nimetatud eraldi käesoleva otsuse lisa kolmandas punktis.
            
         
               (16)
            
            
               Muid sektoreid ja allsektoreid, mida ei jõutud praegu ajaliste piirangute tõttu täielikult analüüsida või mille puhul oli andmete kvaliteet ja kättesaadavus piiratud (nt telliste ja katusekivide tootmine) hinnatakse uuesti nii kiiresti kui võimalik vastavalt direktiivi artikli 10a lõikele 13 ning lisatakse loetelusse olenevalt analüüsi tulemusest.
            
         
               (17)
            
            
               Sektori „Tekstiili viimistlemine” (NACE kood 1730) puhul on läbi viidud kvalitatiivne hindamine, eelkõige seetõttu, et ametlikud andmed liidu kaubavahetuse intensiivsuse hindamiseks puuduvad, ning kuna kõikides muudes tekstiilisektorites on kaubavahetus eriti intensiivne. Hindamise tulemusena selgus, et rahvusvaheline konkurentsisurve on suurenenud ja tootmine on liidus viimaste aastate jooksul oluliselt langenud ning et vaatlusaluste aastate kasumimarginaalid olid negatiivsed või väga väikesed, mis vähendab käitiste suutlikkust teha investeeringuid ja vähendada heitkoguseid. Nimetatud tegurite koosmõju põhjal tuleks kõnealuse sektori puhul pidada kasvuhoonegaaside heite ülekandumise ohtu märkimisväärseks.
            
         
               (18)
            
            
               Sektori „Spooni tootmine; vineeri, laminaat-, puitlaast- ja puitkiudplaatide jt plaatide ja tahvlite tootmine” (NACE kood 2020) puhul on läbi viidud kvalitatiivne hindamine. Hindamise tulemusena selgus, et heitkoguseid on võimalik vähendada üksnes oluliselt suuremate kulude abil, turgu iseloomustavad aga kõrge hinnatundlikkus ja üha hoogustuv importimine riikidest, kus tootmine on odavam, ning et direktiivi 2003/87/EÜ rakendamisest tingitud lisakuludel on oluline mõju kasumimarginaalidele, mis vähendab käitiste suutlikkust teha investeeringuid ja vähendada heitkoguseid. Nimetatud tegurite koosmõju põhjal tuleks kõnealuse sektori puhul pidada kasvuhoonegaaside heite ülekandumise ohtu märkimisväärseks.
            
         
               (19)
            
            
               Sektori „Toorplasti tootmine” (NACE kood 2416) puhul on läbi viidud kvalitatiivne hindamine. Praeguste turunäitajate hindamise tulemusena selgus, et sektor on tihedalt lõimunud muude keemiatööstuse osadega, mille puhul kasvuhoonegaaside heite ülekandumise ohtu peetakse märkimisväärseks, samuti asjaolu, et maailmaturul kujunevad hinnad takistavad ühepoolset hindade tõstmist ning et maailmaturul või liidu turul esineb moonutusi, mis on tingitud teatavate kolmandate riikide tootjate ebaausatest kaubandustavadest. Prognoositavate turunäitajate hindamise tulemusena selgus, et kõnealuses sektoris, mille kaubavahetuse intensiivsus on juba 30 % künnisväärtuse lähedal, on import oluliselt suurenemas, mis jätkub peamiselt uute ulatuslike investeeringute tõttu Lähis-Idas. Nimetatud tegurite koosmõju põhjal tuleks kõnealuse sektori puhul pidada kasvuhoonegaaside heite ülekandumise ohtu märkimisväärseks.
            
         
               (20)
            
            
               Sektori „Malmivalu” (NACE kood 2751) puhul on läbi viidud kvalitatiivne hindamine, eelkõige seetõttu, et puuduvad ametlikud andmed liidu kaubavahetuse intensiivsuse hindamiseks, kuna peamised valutooted on Eurostati Comexti andmebaasis jagatud eri rühmadesse. Hindamise tulemusena selgus, et heitkoguste vähendamise võimalused on piiratud, kuna protsessiheite vältimine on osaliselt võimatu ning suutlikkus investeerida heite vähendamise tehnoloogiasse on piiratud, kuna direktiivi 2003/87/EÜ rakendamisest tingitud lisakulud mõjutavad oluliselt kasumimarginaale. Turunäitajate hindamise tulemusena selgus, et turukontsentratsioon on väike, kuid kliendisektorites on kontsentratsioon samas suur. See tähendab, et sektoril on vähe võimalusi lisakulusid edasi suunata. Muudest allikatest pärit kaubavahetust käsitlevad andmed osutavad samuti, et valumalmtoodete puhul on rahvusvaheline kaubavahetus suurenemas. Nimetatud tegurite koosmõju põhjal tuleks kõnealuse sektori puhul pidada kasvuhoonegaaside heite ülekandumise ohtu märkimisväärseks.
            
         
               (21)
            
            
               Sektori „Kergmetallide valu” (NACE kood 2753) puhul on läbi viidud kvalitatiivne hindamine, eelkõige seetõttu, et puuduvad ametlikud andmed liidu kaubavahetuse intensiivsuse hindamiseks, kuna peamised valutooted on Eurostati Comexti andmebaasis jagatud eri rühmadesse. Turunäitajate hindamisest selgus, et turukontsentratsioon on väike ning sõltuvus ühe kontsentreerunud kliendisektori nõudlusest on suur. See tähendab, et sektoril on vähe võimalusi lisakulusid edasi suunata. Lisaks on sektor olnud vaatlusalustel aastatel kahjumis või on kasumimarginaalid olnud väga väikesed, mis mõjutab suutlikkust investeerida heite vähendamise tehnoloogiasse, ning lisakulud võivad olukorda veelgi halvendada. Muudest allikatest pärit kaubavahetust käsitlevad andmed osutavad samuti, et kergmetallvalutoodete puhul on rahvusvaheline kaubavahetus suurenemas. Nimetatud tegurite koosmõju põhjal tuleks kõnealuse sektori puhul pidada kasvuhoonegaaside heite ülekandumise ohtu märkimisväärseks.
            
         
               (22)
            
            
               Sektorite ja allsektorite loetelu kindlaksmääramisel tuleks asjakohaste andmete kättesaadavuse korral võtta arvesse, millises ulatuses on kolmandad riigid, kelle toodang moodustab määrava osa ülemaailmsest toodangust sellistes sektorites, mille puhul kasvuhoonegaaside heite ülekandumise ohtu peetakse märkimisväärseks, endale võtnud kindla kohustuse vähendada kasvuhoonegaaside heitkoguseid asjaomastes sektorites samal ajavahemikul ja liiduga võrreldavas ulatuses, ja kuivõrd on kõnealustes riikides asuvate käitiste tõhusus kasvuhoonegaaside heite seisukohast võrreldav liidu tasemega. Praegusel etapil on nimetatud kohustuse endale võtnud üksnes Norra, Island ja Šveits, kelle toodang koos ei moodusta määravat osa ülemaailmsest toodangust sellistes sektorites või allsektorites, mille puhul kasvuhoonegaaside heite ülekandumise ohtu peetakse märkimisväärseks. Asjakohased andmed, mis on vajalikud käitise tõhususe hindamiseks kasvuhoonegaaside heite seisukohast, ei ole kättesaadavad, kuna statistilised määratlused ei ole võrreldavad ning kogu maailma kohta puuduvad piisavalt üksikasjalikud andmed sektori tasandil. Seepärast ei mõjutanud direktiivi 2003/87/EÜ artikli 10a lõikes 18 sätestatud kriteeriumid sektorite ja allsektorite loetelu.
            
         
               (23)
            
            
               Sektorite ja allsektorite loetelu koostamise aluseks võetud hindamine hõlmas kõiki NACE koodidega 1010–3720 hõlmatud sektoreid (st maavarade kaevandamist ja töötlevat tööstust). Komisjon analüüsib 2010. aastal teatavaid muid tööstussektoreid, mis ei kuulu nimetatud NACE koodide alla, kuid mille paiksete käitiste suhtes võidakse kohaldada kasvuhoonegaaside heite ülekandumist käsitlevaid ELi heitkogustega kauplemise süsteemi sätteid. Juhul kui mõni sellistest tööstussektoritest vastab direktiivi 2003/87/EÜ artikli 10a lõigetes 14–17 sätestatud kriteeriumidele, lisatakse see sektor iga-aastasel ajakohastamisel loetelusse.
            
         
               (24)
            
            
               Kõnealust loetelu kohaldatakse aastatel 2013–2014, kui rahvusvaheliste läbirääkimiste tulemustest ei tulene teisiti.
            
         
               (25)
            
            
               Sektorite ja allsektorite loetelu koostamisel konsulteeriti eri sidusrühmadega, sealhulgas liikmesriikide, ettevõtjate ühenduste, valitsusväliste keskkonnaorganisatsioonide ja teadusringkondadega ning konsultatsioonide tulemused avaldati komisjoni veebilehel (5).
            
         
               (26)
            
            
               Käesoleva otsusega ettenähtud meetmed on kooskõlas kliimamuutuste komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas loetletud sektorite ja allsektorite puhul peetakse kasvuhoonegaaside heite ülekandumise ohtu märkimisväärseks.
   Komisjon analüüsib 2010. aastal teatavaid muid tööstussektoreid, mida ei hõlma hindamisel käsitletud NACE koodid (1010–3720), kuid mille suhtes võidakse kohaldada kasvuhoonegaaside heite ülekandumist käsitlevaid ELi heitkogustega kauplemise süsteemi sätteid. Juhul kui mõni sellistest tööstussektoritest vastab direktiivi 2003/87/EÜ artikli 10a lõigetes 14–17 sätestatud kriteeriumidele, lisatakse see sektor iga-aastasel ajakohastamisel loetelusse.
   Artikkel 2
   Käesolev otsus on adresseeritud liikmesriikidele.
   
      Brüssel, 24. detsember 2009
      
         
            Komisjoni nimel
         
         
            komisjoni liige
         
         Stavros DIMAS
      
   
   
      (1)  ELT L 275, 25.10.2003, lk 32.
   
      (2)  ELT L 140, 5.6.2009, lk 63.
   
      (3)  http://ec.europa.eu/energy/climate_actions/doc/2008_res_ia_en.pdf
   
      (4)  P. Capros et al.,: Model-based Analysis of the 2008 EU Policy Package on Climate Change and Renewables, Primes Model – E3MLab/NTUA, juuni 2008:
   http://ec.europa.eu/environment/climat/pdf/climat_action/analysis.pdf
   
      (5)  http://ec.europa.eu/environment/climat/emission/carbon_en.htm
   
      LISA
      
         Sektorid ja allsektorid, mille puhul vastavalt direktiivi 2003/87/EÜ artikli 10a lõikele 13 peetakse kasvuhoonegaaside heite ülekandumise ohtu märkimisväärseks
      
      1.   NACE NELJANUMBRILISE KLASSIFIKATSIOONI TASANDIL
      1.1.   DIREKTIIVI 2003/87/EÜ ARTIKLI 10A LÕIGETES 15 JA 16 SÄTESTATUD KVANTITATIIVSETE KRITEERIUMIDE PÕHJAL
      
      
                  NACE kood
               
               
                  Kauba kirjeldus
               
            
                  1010
               
               
                  Kivisöe kaevandamine ja aglomeratsioon
               
            
                  1430
               
               
                  Kemikaalide ja mineraalväetiste toorme kaevandamine
               
            
                  1597
               
               
                  Linnasetootmine
               
            
                  1711
               
               
                  Puuvillakiu ettevalmistamine ja ketrus
               
            
                  1810
               
               
                  Nahkrõivaste tootmine
               
            
                  2310
               
               
                  Koksitootmine
               
            
                  2413
               
               
                  Muude anorgaaniliste põhikemikaalide tootmine
               
            
                  2414
               
               
                  Muude orgaaniliste põhikemikaalide tootmine
               
            
                  2415
               
               
                  Väetiste ja lämmastikühendite tootmine
               
            
                  2417
               
               
                  Sünteetilise toorkummi tootmine
               
            
                  2710
               
               
                  Raua, terase ja rauasulamite tootmine
               
            
                  2731
               
               
                  Külmtõmbamine
               
            
                  2742
               
               
                  Alumiiniumitootmine
               
            
                  2744
               
               
                  Vasetootmine
               
            
                  2745
               
               
                  Muude värviliste metallide tootmine
               
            
                  2931
               
               
                  Põllutöötraktorite tootmine
               
            1.2.   DIREKTIIVI 2003/87/EÜ ARTIKLI 10A LÕIKES 15 SÄTESTATUD KVANTITATIIVSETE KRITEERIUMIDE PÕHJAL
      
      
                  NACE kood
               
               
                  Kauba kirjeldus
               
            
                  1562
               
               
                  Tärklise ja tärklisetoodete tootmine
               
            
                  1583
               
               
                  Suhkrutootmine
               
            
                  1595
               
               
                  Muude destilleerimata jookide tootmine kääritamise teel
               
            
                  1592
               
               
                  Etüülalkoholi tootmine kääritatud toorainest
               
            
                  2112
               
               
                  Paberi- ja papitootmine
               
            
                  2320
               
               
                  Puhastatud naftatoodete tootmine
               
            
                  2611
               
               
                  Lehtklaasi tootmine
               
            
                  2613
               
               
                  Klaasnõude tootmine
               
            
                  2630
               
               
                  Keraamiliste kivide ja plaatide tootmine
               
            
                  2721
               
               
                  Valumalmtorude tootmine
               
            
                  2743
               
               
                  Plii-, tsingi- ja tinatootmine
               
            1.3.   DIREKTIIVI 2003/87/EÜ ARTIKLI 10A LÕIKE 16 PUNKTIS A SÄTESTATUD KVANTITATIIVSETE KRITEERIUMIDE PÕHJAL
      
      
                  NACE kood
               
               
                  Kauba kirjeldus
               
            
                  2651
               
               
                  Tsemenditootmine
               
            
                  2652
               
               
                  Lubjatootmine
               
            1.4.   DIREKTIIVI 2003/87/EÜ ARTIKLI 10A LÕIKE 16 PUNKTIS B SÄTESTATUD KVANTITATIIVSETE KRITEERIUMIDE PÕHJAL
      
      
                  NACE kood
               
               
                  Kauba kirjeldus
               
            
                  1110
               
               
                  Toornafta ja maagaasi tootmine
               
            
                  1310
               
               
                  Rauamaagi kaevandamine
               
            
                  1320
               
               
                  Värviliste metallide maakide kaevandamine, v.a uraani- ja tooriumimaak
               
            
                  1411
               
               
                  Dekoratiiv- ja ehituskivi kaevandamine
               
            
                  1422
               
               
                  Savi ja kaoliini kaevandamine
               
            
                  1450
               
               
                  Muu mujal liigitamata kaevandamine
               
            
                  1520
               
               
                  Kala ja kalatoodete töötlemine ja säilitamine
               
            
                  1541
               
               
                  Toorõli ja -rasva tootmine
               
            
                  1591
               
               
                  Destilleeritud alkoholjookide tootmine
               
            
                  1593
               
               
                  Veinitootmine
               
            
                  1712
               
               
                  Kraasvillakiu ettevalmistamine ja ketrus
               
            
                  1713
               
               
                  Kammvillakiu ettevalmistamine ja ketrus
               
            
                  1714
               
               
                  Linakiu ettevalmistamine ja ketrus
               
            
                  1715
               
               
                  Siidi, sh siidijääkide korrutamine ja ettevalmistamine ning süntees- või tehiskiust lõnga korrutamine ja tekstureerimine
               
            
                  1716
               
               
                  Õmblusniidi tootmine
               
            
                  1717
               
               
                  Muu tekstiilkiu ettevalmistamine ja ketrus
               
            
                  1721
               
               
                  Puuvillriide kudumine
               
            
                  1722
               
               
                  Villase riide kudumine
               
            
                  1723
               
               
                  Kammvillriide kudumine
               
            
                  1724
               
               
                  Siidriide kudumine
               
            
                  1725
               
               
                  Muu kangakudumine
               
            
                  1740
               
               
                  Valmis tekstiiltoodete tootmine, v.a rõivad
               
            
                  1751
               
               
                  Vaipade ja vaipkatete tootmine
               
            
                  1752
               
               
                  Nööri-, köie-, trossi- ja võrgulina tootmine
               
            
                  1753
               
               
                  Lausriide ja lausriidest toodete tootmine, v.a rõivad
               
            
                  1754
               
               
                  Mujal liigitamata tekstiiltoodete tootmine
               
            
                  1760
               
               
                  Trikookanga tootmine
               
            
                  1771
               
               
                  Suka- ja sokitootmine
               
            
                  1772
               
               
                  Silmkoeliste ja heegeldatud pulloveride, kampsunite jms tootmine
               
            
                  1821
               
               
                  Töörõivaste tootmine
               
            
                  1822
               
               
                  Muude ülerõivaste tootmine
               
            
                  1823
               
               
                  Aluspesu tootmine
               
            
                  1824
               
               
                  Muude rõivaste ja rõivalisandite tootmine
               
            
                  1830
               
               
                  Karusnaha töötlemine ja värvimine; karusnahatoodete tootmine
               
            
                  1910
               
               
                  Nahatöötlemine ja -parkimine
               
            
                  1920
               
               
                  Kohvrite, käekottide jms, sadulate ja rakmete tootmine
               
            
                  1930
               
               
                  Jalatsitootmine
               
            
                  2010
               
               
                  Puidu saagimine ja hööveldamine; puidu immutamine
               
            
                  2052
               
               
                  Kork-, õlgtoodete ja punutiste tootmine
               
            
                  2111
               
               
                  Paberimassi tootmine
               
            
                  2124
               
               
                  Tapeeditootmine
               
            
                  2215
               
               
                  Muu kirjastamine
               
            
                  2330
               
               
                  Tuumkütuse tootmine
               
            
                  2412
               
               
                  Värvainete ja pigmentide tootmine
               
            
                  2420
               
               
                  Taimekaitsevahendite ja muude agrokeemiatoodete tootmine
               
            
                  2441
               
               
                  Põhifarmaatsiatoodete tootmine
               
            
                  2442
               
               
                  Farmaatsiatoodete tootmine
               
            
                  2452
               
               
                  Parfümeeria ja tualetitarvete tootmine
               
            
                  2463
               
               
                  Eeterlike õlide tootmine
               
            
                  2464
               
               
                  Fotokeemiatoodete tootmine
               
            
                  2465
               
               
                  Salvestuskandjate tootmine
               
            
                  2466
               
               
                  Mujal liigitamata keemiatoodete tootmine
               
            
                  2470
               
               
                  Keemilise kiu tootmine
               
            
                  2511
               
               
                  Kummirehvide ja sisekummide tootmine
               
            
                  2615
               
               
                  Muu klaasi tootmine ja töötlemine, sh tehniline klaas
               
            
                  2621
               
               
                  Kodu- ja ehiskeraamika tootmine
               
            
                  2622
               
               
                  Keraamiliste sanitaarseadmete tootmine
               
            
                  2623
               
               
                  Keraamiliste isolaatorite ja isolatsioonielementide tootmine
               
            
                  2624
               
               
                  Muu tehnilise keraamika tootmine
               
            
                  2625
               
               
                  Muu keraamika tootmine
               
            
                  2626
               
               
                  Tulekindla keraamika tootmine
               
            
                  2681
               
               
                  Abrasiivtoodete tootmine
               
            
                  2722
               
               
                  Terastorude tootmine
               
            
                  2741
               
               
                  Väärismetallitootmine
               
            
                  2861
               
               
                  Lõikeriistatootmine
               
            
                  2862
               
               
                  Tööriistatootmine
               
            
                  2874
               
               
                  Kinnitite, keermestatud toodete, kettide ja vedrude tootmine
               
            
                  2875
               
               
                  Mujal liigitamata metalltoodete tootmine
               
            
                  2911
               
               
                  Mootorite ja turbiinide tootmine, v.a lennuki-, sõiduki- ja mootorrattamootorid
               
            
                  2912
               
               
                  Pumpade ja kompressorite tootmine
               
            
                  2913
               
               
                  Kraanide ja ventiilide tootmine
               
            
                  2914
               
               
                  Laagrite, hammasrataste, ülekandeseadmete ja ajamite tootmine
               
            
                  2921
               
               
                  Tööstusahjude ja ahjupõletite tootmine
               
            
                  2923
               
               
                  Tööstuslike külmutus- ja ventilatsiooniseadmete tootmine
               
            
                  2924
               
               
                  Mujal liigitamata üldmasinate tootmine
               
            
                  2932
               
               
                  Muude põllu- ja metsatöömasinate tootmine
               
            
                  2941
               
               
                  Kaasaskantavate käeshoitavate mootortööriistade tootmine
               
            
                  2942
               
               
                  Muude metallitööpinkide tootmine
               
            
                  2943
               
               
                  Muude mujal liigitamata tööpinkide tootmine
               
            
                  2951
               
               
                  Metallurgiamasinate tootmine
               
            
                  2952
               
               
                  Kaevandus-, karjääri- ja ehitusmasinate tootmine
               
            
                  2953
               
               
                  Toiduaine-, joogi- ja tubakatööstuse masinate tootmine
               
            
                  2954
               
               
                  Tekstiili-, rõiva- ja nahatööstuse masinate tootmine
               
            
                  2955
               
               
                  Paberitööstuse masinate tootmine
               
            
                  2956
               
               
                  Mujal liigitamata erimasinate tootmine
               
            
                  2960
               
               
                  Relva- ja laskemoonatootmine
               
            
                  2971
               
               
                  Elektriliste kodumasinate tootmine
               
            
                  3001
               
               
                  Kontorimasinate tootmine
               
            
                  3002
               
               
                  Arvutite ja muude andmetöötlusseadmete tootmine
               
            
                  3110
               
               
                  Elektrimootorite, -generaatorite ja trafode tootmine
               
            
                  3120
               
               
                  Elektrijaotusseadmete ja juhtaparaatide tootmine
               
            
                  3130
               
               
                  Isoleeritud juhtmete ja kaabli tootmine
               
            
                  3140
               
               
                  Akude, galvaanielementide ja patareide tootmine
               
            
                  3150
               
               
                  Elektrivalgustite ja -lampide tootmine
               
            
                  3162
               
               
                  Mujal liigitamata elektriseadmete tootmine
               
            
                  3210
               
               
                  Elektronlampide, kineskoopide ja muude elektronelementide tootmine
               
            
                  3220
               
               
                  Tele- ja raadiosaatjate, telefon- ja telegraafsideseadmete tootmine
               
            
                  3230
               
               
                  Televisiooni- ja raadiovastuvõtjate, heli- ja videosalvestus- ning taasesitusseadmete jms kaupade tootmine
               
            
                  3310
               
               
                  Meditsiinilise ja kirurgilise varustuse ning ortopeediliste abivahendite tootmine
               
            
                  3320
               
               
                  Mõõte-, kontroll-, katse-, navigatsiooni- jms riistade ja seadmete tootmine, v.a tööstuslike tootmisprotsesside juhtseadmed
               
            
                  3340
               
               
                  Optikariistade ja fotoseadmete tootmine
               
            
                  3350
               
               
                  Ajanäitajate tootmine
               
            
                  3511
               
               
                  Laevaehitus ja -remont
               
            
                  3512
               
               
                  Lõbusõidu- ja sportpaatide ehitus ja remont
               
            
                  3530
               
               
                  Lennukite ja kosmoseaparaatide tootmine
               
            
                  3541
               
               
                  Mootorrattatootmine
               
            
                  3542
               
               
                  Jalgrattatootmine
               
            
                  3543
               
               
                  Invaliidisõidukite tootmine
               
            
                  3550
               
               
                  Mujal liigitamata veovahendite tootmine
               
            
                  3621
               
               
                  Müntide tootmine
               
            
                  3622
               
               
                  Mujal liigitamata väärisesemete jms tootmine
               
            
                  3630
               
               
                  Muusikariistade tootmine
               
            
                  3640
               
               
                  Sporditarvete tootmine
               
            
                  3650
               
               
                  Mängude ja mänguasjade tootmine
               
            
                  3661
               
               
                  Kunstehete tootmine
               
            
                  3662
               
               
                  Harja- ja luuatootmine
               
            
                  3663
               
               
                  Mujal liigitamata tootmine
               
            2.   DIREKTIIVI 2003/87/EÜ ARTIKLI 10A LÕIGETES 15 JA 16 SÄTESTATUD KVANTITATIIVSETE KRITEERIUMIDE PÕHJAL, NACE NELJANUMBRILISE KLASSIFIKATSIOONI TASANDIST TÄPSEMA LIIGITUSE PUHUL
      
                  PRODCOMi kood
               
               
                  Kauba kirjeldus
               
            
                  15331427
               
               
                  Kontsentreeritud tomatipüree ja -pasta
               
            
                  155120
               
               
                  Tahke piim ja rõõsk koor
               
            
                  155153
               
               
                  Kaseiin
               
            
                  155154
               
               
                  Laktoos ja laktoosisiirup
               
            
                  15891333
               
               
                  Pagaripärmid
               
            
                  24111150
               
               
                  Vesinik (sealhulgas vesiniku ja sünteesgaasi koostootmine)
               
            
                  24111160
               
               
                  Lämmastik
               
            
                  24111170
               
               
                  Hapnik
               
            
                  243021
               
               
                  Valmis pigmendid, hägustid ja värvid, klaasjad emailid ja glasuurid, angoobid, vedelad läikelakid jms; klaasfritt
               
            
                  24621030
               
               
                  Želatiin ja selle derivaadid, kalaliim (v.a kaseiin- ja luuliimid)
               
            
                  261411
               
               
                  Klaaskiust kamm- või kraaslindid, heie, lõng ja tükeldatud kiud
               
            
                  26821400
               
               
                  Tehisgrafiit, kolloidne ja poolkolloidne grafiit ning valmistised
               
            
                  26821620
               
               
                  Paisutatud vermikuliit, kergkruus, vahtšlakk jms paisutatud mineraalmaterjalid (sh nende omavahelised segud)
               
            3.   DIREKTIIVI 2003/87/EÜ ARTIKLI 10A LÕIKES 17 SÄTESTATUD KVANTITATIIVSETE KRITEERIUMIDE PÕHJAL, NACE NELJANUMBRILISE KLASSIFIKATSIOONI TASANDIL
      
                  NACE kood
               
               
                  Kauba kirjeldus
               
            
                  1730
               
               
                  Tekstiili viimistlus
               
            
                  2020
               
               
                  Spooni tootmine; vineeri, laminaat-, puitlaast- ja puitkiudplaatide jt plaatide ja tahvlite tootmine
               
            
                  2416
               
               
                  Toorplasti tootmine
               
            
                  2751
               
               
                  Malmivalu
               
            
                  2753
               
               
                  Kergmetallide valu